འཇིགས་དབང་ གཉིས་
རྣམ་ཐར།
আ རྣམས་ལ་གུས་ཕྱག་འཚལ། །རྒྱལ་ཀུན་ཐུགས་རྗེ་ཐིག་ལེ་ཤེས་རབ་ལྷ། །མི་ཡི་གར་བསྒྱུར་རྟ་བདུན་དབང་པོ་ཟླ། །རྨོངས་མུན་
སེལ་ཞིང་ཡིད་ཀྱི་པདྨོ་འབྱེད། །འཇིགས་མེད་ཧཱུྃ་ཆེན་ཀ་ར་རྒྱལ་གྱུར་ཅིག །ཅེས་མཆོད་བརྗོད་མནྡྷ་ར་བའི་གྲུ་ཆར་སྔོན་དུ་བཏང་ནས་གང་གླེང་བར་
བྱ་བ་ནི། རྫ་དཔལ་སྤྲུལ་འཇིགས་མེད་ཆོས་ཀྱི་དབང་པོའི་རྣམ་སྤྲུལ་གདུང་སྲས་འཇིགས་མེད་དབང་པོ་མཆོག་ནི། དཔལ་སྤྲུལ་འཇིགས་མེད་ཆོས་
ཀྱི་དབང་པོས་མཚམས་སྤྲུལ་ཀུན་བཟང་བདེ་ཆེན་རྡོ་རྗེ་ལ་ད་ང་ནམ་འདས་རྒྱུ་རེད་ཞུས་པས། ཁྱེད་ལོ་གསུམ་ཙམ་ནས་འདས་རྒྱུ་རེད་མོད་ཁྱེད་གང་
3

4
དུ་སྐུ་འཁྲུངས་རྒྱུ་ཡིན་ཞུས། ང་དབུས་གཙང་གི་ཕྱོགས་ས་ཐག་རིང་ཞིག་ཏུ་འཁྲུངས་རྒྱུ་རེད་གསུངས། མཚམས་སྤྲུལ་གྱིས་ཁྱེད་ས་ཐག་རིང་དང་སྡེ་བཙན་པོ་ཞིག་ཏུ་སྐུ་འཁྲུངས་མི་
ཉན་ལགས། ང་ཁ་ཐབས་ཞན་པས་ཁྱེད་བླུ་མི་ཐུབ་རབ་ན་ངེད་ལ་འཁྲུངས་དགོས་གསུངས་ཤིང༌། དཔལ་སྤྲུལ་རིན་པོ་ཆེས་ཁྱེད་ལ་ངའི་སྐྱེ་བ་ལེན་དགོས་ན་ངའི་མ་ཡུམ་གྱི་སྐལ་
བ་དེ་ཁྱེད་ལ་སྟབས་བདེ་ཞིག་མི་འདུག་ཞུས་པས། གང་ཡིན་ཡང་ང་འཇིག་རྟེན་ཆོས་བརྒྱད་བྲལ་བའི་དབང་གིས་མི་སྐྱོན་གསུངས། དེ་ཡིན་ན་ང་སྐྱེ་མ་ཐག་ཨ་མ་འཇིག་རྟེན་
འདིར་བཞུགས་རྒྱུ་མ་རེད་གསུངས། ཕྱིས་སུ་ལོ་གསུམ་གྱི་རྗེས་སུ་ཁོང་འདས་ནས་དགོངས་རྫོགས་མཇུག་སྒྲིལ་བ་ན། ནུབ་གཅིག་ཁོང་གི་སྐུ་ཆིངས་ཚེ་འཛིན་ལྷ་མོའི་སྐུ་སྟེང་
འཕྲེད་དུ་འཕང་བས་སྤྲུལ་སྐུ་འཇིགས་མེད་དབང་པོ་ལྷུམས་སུ་བཞུགས་པ་ཡིན་ཞེས་གནའ་མིའི་ངག་རྒྱུན་ནོ། །ཉིད་བོད་རབ་བྱུང་བཅུ་བཞི་པའི་ནང་ཚན་འགལ་བ་ཞེས་པ་ས་མོ་
གླང་ཕྱི་ལོ་༡༨༨༩ལོར་སྐུ་འཁྲུངས། ཁོང་སྐུ་འཁྲུངས་མ་ཐག་མ་ཡུམ་ཞི་བར་གཤེགས། ཁོང་གི་ཉེ་ཡ་སྦྲ་ཆུང་ཆོས་ནོར་ཚང་ལ་བཅོལ་བའི་སྐུ་ཚེགས་མང་ཞིག་བྱུང་བས་དགུང་ལོ་
གཏེར་ འཇིགས་མེད་དབང་པོའི་གསུང་། གསར།

འཇིགས་དབང་ གསུམ་
རྣམ་ཐར།
৩৩।
དྲུག་ལོན་ཡང་ན་སོན་མ་ཐུབ་ཡང༌། དེ་རྗེས་ག་ལུག་ཅེས་བཟའ་མི་གཉིས་ཡོད་པ་བུ་རྒྱུད་གཅིག་ཅིང་མེད་པ་ཞིག་ཡོད་པ་དེ་ཚང་ལ་བཅོལ་བའི་བྱང་གདན་
ཀོར་ཀོར་ཞིག་གི་སྟེང་དུ་བཞུགས་སུ་གསོལ་ཞིང༌། དཀར་གསུམ་མངར་གསུམ་གྱི་འཚོ་བ་དྲངས་ཤིང་གཏན་ནས་མ་བཞེས་པར། སྔོན་བཞིན་འཕྲུར་བ་གར་རུག་གདན་ཐོག་ཏུ་
གཏོར་ན་ཕྱག་མཛུབ་ཀྱིས་བར་ནས་བླངས་ཏེ་གསོལ། དེ་ནས་བཟུང་སྟེ་ཐབས་མཁས་ཀྱིས་སྐྱེད་སྲིང་བས་ན་སོན་པ་ཡིན་གསུངས། དེ་ཡང་མཚམས་སྤྲུལ་ཀུན་བཟང་བདེ་ཆེན་རྡོ་
རྗེས༑ དཔལ་སྤྲུལ་འཇིགས་མེད་ཆོས་ཀྱི་དབང་པོའི་ཐུགས་ཀྱི་སྤྲུལ་སྐུར་ངོས་འཛིན་མཛད། ཡབ་རྗེ་ཀུན་བཟང་བདེ་ཆེན་རྡོ་རྗེ་དང༌། མཁས་དབང་ཡོན་ཏན་རྒྱ་མཚོ་སོགས་
མཚན་ལྡན་བཤེས་གཉེན་དུ་མའི་དྲུང་ནས་སྨིན་གྲོལ་ཆོས་ཀྱི་བདུད་རྩི་མཐའ་ཡས་པ་བཞེས། དགུང་གྲངས་བཅུ་དགུའི་ཐོག་སྐུ་ལུས་མ་སྤངས་པར་མཁའ་སྤྱོད་རྔ་ཡབ་དཔལ་རི་
པདྨ་འོད་གླིང་དུ་སྐུ་དངོས་སུ་ཕེབས་ནས། ཕ་གཅིག་པདྨ་རྒྱལ་པོའི་གསེར་ཞལ་མཇལ་ཏེ། རིག་པ་རྩལ་གྱི་དབང་མཆོག་བསྐུར་ནས་གསང་མཚན་འཇིགས་མེེད་ཧཱུཾ་ཆེན་ཀ་ར་ཁྲག་
5

འཐུང་བཞད་པའི་རྡོ་རྗེ་ཞེས་མཚན་གསོལ། དགོངས་གཏེར་ས་གཏེར་དག་སྣང་གི་སྐོར་ཐམས་ཅད་ཀྱི་དོན་མ་ནོར་བར་རྒྱ་ཁྲོལ་ལ་འགྲོ་བའི་དོན་ལ་གཞོལ་གཅིག་གསུངས་ནས་
གུ་རུ་ཡིད་བཞིན་ནོར་བུའི་བཀས་གནང་བ་ཐོབ། དགུང་གྲངས་སོ་བརྒྱད་ཐོག་བྲག་དཀར་སྤྲེལ་རྫོང་དུ། ཡབ་རྗེ་བདེ་ཆེན་རྡོ་རྗེའི་བཀའ་བཞིན་གསང་ཐབས་ཀྱིས་མཁའ་འགྲོའི་
ཚོགས་ཁང་སྒོ་འགྲམ་སྒ་འཁྲིལ་དམར་པོའི་གཏེར་སྒོ་ནས་ལས་སྨོན་རྟེན་འབྲེལ་བཟང་པོའི་མཐུ་ལས་གུ་རུ་དྲག་པོའི་སྒྲུབ་སྐོར་རྒྱས་པ་ཆ་ལག་དང་བཅས་པ་ཐམས་ཅད་འགྲོ་བ་
ལྷ་དང་བཅས་པའི་བསོད་ནམས་ཀྱི་བགོ་སྐལ་དུ་གནང༌། དགུང་གྲངས་ང་གཅིག་ཐོག་ལྷ་ལྡན་དག་པའི་ཞིང་དུ་ཕེབས་ནས་ཇོ་བོ་ཤཱཀྱ་མུ་ནེའི་གསེར་ཞལ་མཇལ།
བསྟན་འགྲོའི་
དོན་དུ་ཐུགས་སྨྱོན་རྒྱ་ཆེར་གནང༌། དེ་ནས་བསམ་ཡས་གཡའ་མ་ལུང་གསང་གཏེར་མ་ར་ཏི་ཀའི་སྒྲུབ་ཕུག་ནས་ཨོ་རྒྱན་རིན་པོ་ཆེའི་སྐུ་ཚབ་མཐོང་གྲོལ་མ་མཇལ་ཚེ། གུ་རུའི་
ཐུགས་ཀ་ནས་འོད་དཀར་པོ་ཤེལ་གྱི་སྒོ་ང་ཙམ་ཞིག་འཕྲོས་ནས་རྒྱལ་སྲས་འཇིགས་མེད་དབང་པོའི་སྨིན་མཚམས་སུ་ཐིམ་པས་སྨྲ་བསམ་བརྗོད་བྲལ་འོད་གསལ་གཉུག་མ་ཆེན་པོ་
6
།ཏེར་ འཇིགས་མེད་དབང་པོའི་གསུང་། གསར།

عنا
7
৩৩ འཛིན་རྟོག་མེད་པའི་ངང་ལ་འབྱམས་སུ་གླས། སྐུ་ཚེ་ཧྲིལ་བོར་བསྟན་དོན་འབའ་ཞིག་ཐུགས་ལ་བརྣགས་པས། གདུལ་བྱ་གྲངས་ལས་འདས་པ་ལ་སྨིན་གྲོལ་
ཆོས་ཀྱིས་དགའ་སྟོན་འགྱེད། ཡང་སྐབས་ཅིག་སྤྲུལ་འཇིགས་མེད་དབང་པོ་ཉིད༌སྟོད་རྒྱ་སྡེ་རུ་བྱོན་པའི་སྐབས་སུ་ནངས་ཤིག་ཐུགས་ཤིན་ཏུ་ཁྲོས་ནས་མདུན་འདུག་རྣམས་ལ་
བཀའ་བཀྱོན་གནང་བཞིན་བྲེལ་སྟབས་སུ་བྱོན། དེ་ནུབ་མཚོ་ཨར་མོ་ཁུག་ཁྲ་རུ་སྒར་བཏབ་སྟེ་བཞུགས་ཤིང༌། ཉིད་ཀྱིས་གསོལ་ཇ་ཅུང་ཙམ་བཞེས་ཏེ་སྒོར་བྱོན་པས་གྲྭ་པ་འགའ་
ཡར་བཞེངས་པ་ན་བཀའ་བཀྱོན་མང་དུ་མཛད་པའི་ཐམས་ཅད་འཇམ་ལྷང་ངེར་བསྡད་དེ་སུ་ཡང་འགྲོ་མ་ཕོད། གནམ་ཐང་ཡོད་ན་ཡང་གློ་བུར་དུ་སྤྲིན་འཐིབས་ནས་སེར་བ་དྲག་
ཏུ་བབས་བྱུང་ཡང་གུར་ཐོག་ཏུ་ཐར་ཐོར་ཞིག་ལས་མ་བྱུང༌། རིག་འཛིན་དབང་གྲགས་མགོན་པོས་གུར་མཐའ་ཡར་བཀྱགས་ནས་གཟིགས་པས་རྗེ་ཉིད་ཀྱིས་ནམ་མཁར་སྡིགས་
མཛུབ་མཛད་དེ་བཞུགས་འདུག་གསུངས། ཅུང་ཙམ་ནས་གྲྭ་པ་རྣམས་ཤོག་གསུངས། ཉིད་ཀྱིས་ཕྱག་རྟེན་ས་ལ་བརྡབས་ནས་བཞུགས་འདུག་པས། ཕར་ཁའི་ན་བའི་ནང་དུ་
འཇིགས་དབང་ བཞི་
རྣམ་ཐར།

8
འབྲུག་སེཪ་ཁྲ་སྔོ་ཁྲ་ལྗང་ཁྲ་གསུམ་སར་བླངས་འདུག་པ་ཕྲ་མཐོང་རྒྱང་ཤེལ་ཀྱི་ནང་ནས་གྲྭ་པ་རྣམས་དང་ཡུམ་སྲས་ཀུན་ལ་བལྟ་བཅུག་ནས་ཐུབ་བེ་ཁྱོད་ཀྱིས་འབྲུག་མཆོད་ལྷ་
བཅའ་དགོས་པས་ཞིབ་བལྟ་མཛོད་དང་འབྲུག་མགོ་ར་མའི་མགོ་བོ་ལྟ་བུ་ཞིག་རེད་འདུག་མོད་གསུངས། དེ་ནས་ཕྱག་རྟེན་ཡར་བཏོན་པ་ན་འབྲུག་རྣམས་ལྡིར་སྒྲ་དང་བཅས་རིམ་
བཞིན་ནམ་མཁར་འཕུར། བླ་མའི་ཞལ་ནས་ངས་ཁྱེད་རྣམས་ལ་བཀའ་བཀྱོན་གནང་ཆེ་སོང་ཁྱེད་རྣམས་མི་དགའ་བ་མ་བྱུང་ངམ་ལྟོགས་འཁྱག་དང་དཀའ་ཚེགས་ཨེ་བྱུང༌། མདང་
ང་ལ་སེ་ལེབ་བྱུ་རུ་སྟག་རྩེའི་ནག་ཕྱོགས་དེས་ཁྱེད་ལ་གནོད་པ་བྱེད་པར་རྩོམ་འདུག་ཅེས་བརྡ་བཏང་བྱུང་གསུངས། དེ་མིན་ཡང་འབའ་རིས་དགེ་སློང་ཞེས་འཁོར་གཡོག་རྒྱུ་འབྱོར་
ཕུན་སུམ་ཚོགས་ཤིང་མཐུ་སྟོབས་དང་ལྡན་པ་ཞིག་ཡོད་པ་དེས། འཛམ་གླིང་གི་གཞི་བདག་ཆེ་ཕྲ་ཀུན་བཟུང་སྟེ་ཕྱུགས་རྫི་དང་ཐབ་གཡོག་བྱེད་དུ་བཅུག་པ་དང༌། ཐེངས་ཅིག་རྫ་
རྒྱལ་རྡོ་རྗེ་འཕན་པོ་ཉིད་བཟུང་ཞིང་ཨག་ཚོམ་ནང་དུ་བཏགས་ཏེ་བཞུགས་པའི་ཚེ། ཀུན་བཟང་བདེ་ཆེན་རྡོ་རྗེས་མཁྱེན་ནས་ཕཊ་སྒྲ་ཞིག་རྒྱབ་པས་རྫ་རྒྱལ་སྐྱབས་པར་མ་ཟད་
གཏེར་ འཇིགས་མེད་དབང་པོའི་གསུང་། གསར།

আ
ཨག་ཚོམ་ཡང་བཏོན་སོང་ཞེས་དང༌། དེ་མིན་འཛམ་གླིང་སྤྱི་བསང་ཞིག་གི་སྐབས་རྫ་རྒྱལ་བསང་མཆོད་ཀྱི་ཁར་བྱོན་མེད་པ་གདུང་སྲས་འཇིགས་མེད་དབང་
པོས་མཁྱེན་ཏེ་སྤྱན་འདྲེན་གྱི་སྐབས་རོལ་མོའི་བརྡུང་སྟངས་ཤིག་ཐོལ་བྱུང་དུ་བརྩམས་ཤིང༌། དེ་རྡུང་བའི་སྐབས་སུ་རྫ་རྒྱལ་སྐྱབས་པ་ཡིན་འདུག་ཅེས་པ་ནི། དགེ་སློང་ཉིད་ཀྱི་
ཞལ་ནས་སྤྲིན་དཀར་ནག་གི་མཚམས་ནས་དགེ་སློང་དར་ཁྲ་ཐོགས་པ་ཞིག་དང་སྔགས་པ་གཟན་དཀར་གྱོན་པ་གཉིས་བྱོན་ཡོང་བས། སྔགས་པ་དེས་དར་ནག་བརྡབས་པའི་ཁུག་
ཏུ་རྫ་རྒྱལ་དང་ཉིད་ཀྱི་ཨག་ཚོམ་བཅས་པ་དྲངས་ཤོར་སོང་བར་མ་ཟད། འགྲམ་ཚིགས་ཡང་གཏོར་ལ་ཁད་དུ་བྱས་བྱུང་བས་རྫ་རྒྱལ་དགོན་དུ་བླ་མ་ནུས་ལྡན་ཞིག་འདུག་ཅེས་
གསུངས༑ དེ་ནས་བཟུང་རྫ་རྒྱལ་ཁོང་གིས་བྲན་དུ་མ་བཀོལ་བ་ཡིན་ཟེར།
དམ་པ་འདི་ནི་མཁས་ཤིང་གྲུབ་པ་བརྙེས་པའི་སྐྱེས་བུ་སྣང་སེམས་ལ་མངའ་དབང་འབྱོར་པ་ཞིག་
ཡིན་ནོ། །འདི་ལ་གོང་དུ་ཞུས་པ་བཞིན་མི་འདྲ་བའི་ངག་རྒྱུན་གཉིས་འདུག་པས་བརྟག་པར་འཚལ། ཡང་གཞན་རྫ་རྒྱལ་དབང་ཆེན་མ་ཞེས་ཉིད་ཀྱིས་སྙིང་ཐིག་ཡོངས་རྫོགས་ཀྱི་
9
D
འཇིགས་དབང་
རྣམ་ཐར།

གཏེར་ འཇིགས་མེད་དབང་པོའི་གསུང་། གསར།
དབང་བསྐུར་སྐབས། ས་དགེ་བཀའ་རྙིང་གི་བླ་གྲྭ་མང་ཞིག་དབང་ཞུར་བྱོན་པ་ན། མཆོད་དཔོན་བྲེལ་འཚུབ་ཀྱིས་བུམ་པ་ཚུར་ལེན་རྒྱུ་མ་བྱུང་ཚེ། ཉིད་ཀྱིས་བར་བརྟེན་མེད་དུ་
བཞག་པ་ཀུན་གྱིས་མཐོང་བ་ན། སེར་ཤུལ་ནས་བྱོན་པའི་ཉིད་ཀྱི་ཉེ་རིང་ཞིག་ཡོད་པ་དེའི་སེམས་ལ་བླ་མ་འདི་བུ་ངན་མ་གཏོགས་བླ་མ་བཟང་བརྡ་བཟང་ཡང་བཟང་ཁུ་ཐུགས་
ལ་ཤར་ཙ་ན། ཉིད་ཀྱི་ཞལ་ནས་ཁྱོས་ང་བུ་ངན་བསམ་པ་དེ་ཡང་དམ་ཚིག་ཡིན་གསུངས། དེ་སྐབས་གྲུབ་པའི་སྤྱོད་པ་མངོན་དུ་སྣང་བར་མ་ཟད་གཞན་སེམས་ཤེས་པའི་མངོན་
མཁྱེན་ཡང་ཀུན་ལ་གསལ་བར་མཛད་དོ། །སློབ་མའི་གཙོ་བོ། རྫ་མཁན་ཆེན་ཐུབ་བསྟན་རིན་ཆེན། དགེ་མང་མཁན་པདྨ་དབང་རྒྱལ། རིགས་སྲས་དབང་གྲགས་མགོན་པོ།
གྲུབ་ཆེན་བྱམས་པ་ཆོས་འཛིན་སོགས་གྲུབ་བརྙེས་ཀྱི་སློབ་ཚོགས་མང་དུ་བསྐྲུན། དེ་ཡང་ཉིད་ཀྱིས་ཧཱུཾ་སྤྱངས་མཛད་སྐབས་ཆུ་སྣོད་འོ་ཟོ་སོགས་གང་ཡིན་ཉེ་སར་བཞག་ན་རལ་
ནས་ཆུ་མི་ཚོགས་པར་འགྱུར་འདུག་ཅེས་དང༌། དེ་མིན་བསོད་ནམས་མ་ཡིན་པའི་ལས་བསགས་པས་འབྱུང་པོས་སེམས་རྒྱུད་བརླན་པའི་སེར་གཟུགས་ཞིག་གིས་གྲུབ་མཐའ་
10

৩৩
བསྒྱུར་བར་བརྩམ་པ་ན། རྙིང་དགོན་གྱི་དམ་པ་དག་ཐུགས་སུན་ཞིང་བསམ་ཡོད་འགས་རྗེ་ཉིད་ལ་བསྟན་དགྲ་ཚར་བཅད་པར་བསྐུལ་བ་ན། ཟོར་འཕེན་
སྐབས་ཟོར་མེ་རང་འབར་དུ་གྱུར་ཅིང་གཟས་པ་པོ་སྙིང་ལ་ཕོགས་ནས་ངན་རྟོག་གི་རྩ་བ་མེད་པར་བྱས། ཡང་གཅིག་མཐའ་དམག་གི་རུ་འདྲེན་ཆུ་སྣ་རྡོལ་བ་བཞིན་བྱུང་བའི་ཚེ།
ཉིད་ཀྱིས་མ་མགོན་གཡུལ་མདོས་ཞེས་གཏོར་ཆེན་ཞིག་བརྫངས་པས་དམག་དཔུང་ལན་ཅིག་བཟློགས། གཞན་ཡང་གསང་སྔགས་རྙིང་མ་བའི་བསྟན་པ་ལ། ཤིན་ཏུ་གནགས་
ཀྱང་སྡང་སེམས་ཆེ་བ་ནག་ཕྱོགས་མ་རུངས་པའི་གདོན་གཟུགས་ཀྱིས་བརླབས་པ་ཞིག་ཡོད་པ་དེ། རྗེ་འདིའི་ཐུགས་རྗེའི་མཐུ་དཔུང་གིས་འཇོམས་པར་མཛད། །མཐར་རྗེ་ཉིད་ཀྱི་
དགུང་གྲངས་ལྔ་བཅུ་ང་བརྒྱད་བར་གདན་སར་བསྟན་པ་བསྐྱངས་ནས། རབ་བྱུང་དྲུག་པའི་མི་ཟད་ཅེས་པ་མེ་ཕོ་ཁྱི་ཕྱི་ལོ་༡༩༤༦ལོར་དགོངས་པ་ཆོས་ཀྱི་དབྱིངས་སུ་ཐིམ་པར་
མཛད༑ གསུང་རབ་རིན་པོ་ཆེ་གླེགས་བམ་ཕྱིན་དྲུག་གི་གྲངས་ལྡན་ཕྱི་རབས་གདུལ་བྱ་སྐྱེ་བོའི་བསྒོ་སྐལ་དུ་བཞག་པ་དག་ལས། ད་ལྟ་ལྡེབ་འདི་ཙམ་མ་གཏོགས་དུས་ངན་གྱི་
འཇིགས་དབང་
དྲུག་
རྣམ་ཐར།
D

གཏེར་ འཇིགས་མེད་དབང་པོའི་གསུང་། གསར།
འཚུབ་རླུང་ཁྲོད་ནས་མི་སྣང་བར་གྱུར། གུར་དྲག་རྒྱས་པ་སྦྲ་ནག་གི་ཕྱོགས་དཔལ་ཁ་རི་བོའི་ཕར་རྒྱབ་ཀྱི་གྲོང་བ་ཞིག་གི་ནང་དུ་ཡོད་པར་ཐོས་པས། སྤྱི་ལོ་༡༩༨༥ཡས་མས་སུ་
ཐེངས་གཉིས་གསུམ་ལ་ལེན་ནི་སོང་ཡང་གླེགས་བམ་མིག་མཐོང་ཙམ་ལས་ལག་སོན་མ་བྱུང༌། སྔོན་བླ་མ་ཞིག་དེ་ཚང་ཡོད་པ་སྐུ་བགྲོངས་ཁར་ཞལ་ཆེམས་ལ་ཡི་གེ་འདི་ལ་བདག་
པོ་ཞིག་ཡོང་རྒྱུ་ཡོད་དེ་ལ་སྤྲོད་གསུངས་ཤིང༌།
སུ་ཡིན་མི་ཤེས་ཟེར་ནས་སྤྲད་མ་བྱུང་དེ་སྐབས་ཁྱིམ་ཚང་དེ་ན་རྒན་མོ་སྒྲེས་སོང་ཞིག་ལས་ཅི་ཡང་མི་འདུག་ཟེར་ད་ལྟ་དེ་ཡང་ཡོད་
མེད་མི་ཤེས། རྗེ་འདི་ཡི་རྣམ་ཐར་ཅུང་ཙམ་སྤྲོས་ཅིང་ཆོག་མོད་ཡིན་ནའང་ཉིད་ཀྱི་ཞལ་གསུང་གཏེར་གྱི་ལོ་རྒྱུས་གབ་པ་མངོན་ཕྱུང་གསང་བའི་བརྡ་དོན་དང༌།གསང་ཆེན་གསང་
བ་ཆེན་པོའི་ཉམས་སྣང་ལས་དཔལ་རིའི་ཞིང་བཀོད་ཌཱཀྐིའི་བཞད་སྒྲ་སོགས་སུ་མཐུ་མིན་གྱི་རྣམ་ཐར་ཆེ་ལོངས་ཙམ་གསལ་བ་དེས་འཐུས་པར་སེམས་སོ། ། སླར་སྨྲས་པ། ནང་
ཆོས་སྐྱོན་མེད་བསྲེགས་བཅད་བརྡར་བའི་གསེར། །བཀའ་གཏེར་དག་སྣང་ཟབ་མོ་ནོར་གྱི་དབྱིག །སྙིགས་ལྔའི་རྒུད་སྐྱོབ་ཉེ་བརྒྱུད་གཏེར་གྱི་ཆོས། །ང་ཅག་བགོ་སྐལ་འདི་ཀོ་ཨ་
12

འཇིགས་དབང་ བདུན་བྱོན།
རྣམ་ཐར།
৩৩।
ཧོ་རྨད། །རི་བྲག་གཏེར་ཁ་གཏོར་ནས་ས་བཅུད་ཉམས། །ས་བསློགས་མནན་པ་ཤོར་ནས་འགྲོ་ལ་འཚེ། །སྐྱེ་དགུའི་སེམས་རྒྱུད་འགྱུར་བས་ངན་དགུ་སྤྱོད།
དེ་འདྲའི་དུས་སུ་ཆོས་འདི་གསོ་བྱེད་སྨན། །ས་ཆུ་རི་བྲག་བསློགས་ནས་ས་དགྲ་བཟོས། །དུག་རླངས་ནམ་མཁར་གཏོང་བས་ཆར་ཆུ་ཆད། །ཁོར་ཡུག་འབག་བཙོག་བྱས་པས་ནད་
ཡམས་མཆེད། །འདི་དག་འགོག་བྱེད་གུ་རུའི་ཞལ་གསུང་ཆོས། །རྣལ་འབྱོར་དམ་ཚིག་ལྡན་པའི་ཉམས་བླང་ན། །མཆོག་མཐུན་དངོས་གྲུབ་མི་ཐོབ་གང་ཡང་མེད། །ངན་དགུ་
གནོད་པ་མི་སེལ་གཅིག་ཀྱང་མེད། །དེ་ཕྱིར་འདི་ལ་རྟག་ཏུ་འབད་པ་གྱིས། །གུ་རུ་པདྨའི་ཞལ་ནས་གསུང་བའི་ཆོས། །མ་འོངས་འགྲོ་བའི་དོན་དུ་སྦས་པའི་གཏེར། །གནས་དུས་
ལ་བརྟེན་གཏེར་ནས་དྲངས་པའི་ཆོས། །བསྟན་འགྲོ་དཔལ་དུ་དར་རྒྱས་ཡོང་བར་སྨོན། །སྣོད་ཀྱི་སྐྱོན་རྣམས་མ་ལུས་རང་སར་ཞི། །བཅུད་ཀྱི་ཉེར་འཚེ་དགྲ་བགེགས་དབྱིངས་སུ་
དེངས༑ ༑བསྟན་པ་དར་ཞིང་འགྲོ་རྣམས་བདེ་སྐྱེད་ལྡན། །འཚེ་མེད་ཞི་བདེའི་དཔལ་ཡོན་རྒྱས་གྱུར་ཅིག །ཅེས་པ་འདི་ནི་ཕྱི་ལོ་༢༠༡༢ལོ་ཟླ་༤ པའི་ཚེས་༣༠ཉིན་རྫ་འཁྱམ་པོ་སངས་རྒྱས་ཡེ་ཤེས་ཀྱིས་ཡ་
13

གཏེར་ འཇིགས་མེད་དབང་པོའི་གསུང་། གསར།
ཆེན་དཔལ་རི་པདྨ་འོད་གླིང་ནས་བྲིས་པ་དགེ་བར་གྱུར་ཅིག། །།
14

གཏེ